Case ID: 1241116
Sentence 66: Bununla əlaqədar məhkəmədə aparılmış geniş araşdırma, habelə ibtidai istintaq orqanın gəldiyi nəticənin əsası olan xx xxxx 2020-ci il tarixli evə axtarış keçirilməsi və maddi sübutların götürülməsinə dair protokolun, eləcə də, bu istintaq hərəkəti zamanı qeydə alınmış videogörüntülərin təhlili nəticəsində müəyyən edilmişdir ki, müdafiə tərəfinin mübahisələndirdiyi hallarla bağlı yaranan şübhələri aradan qaldırmaq mümkün deyildir.Belə ki, iş materiallaında olan Balakən rayon Məhkəməsinin xx xxxx 2020-ci il tarixli 5(019)-37/2020 saylı qərarına əsasən xx xxxx 2020-ci il tarixdə Təqsirləndirilən şəxsn yaşadığı A.Məmmədov keçəsi 49 (keçmiş ünvan 1i ünvanı) ünvanında axtarış keçirilməsi və götürmə aparılması protokolu, habelə onun tərkib hissəsi olan həmin istintaq hərəkətinin aparılmasına dair videogörüntülərdən görünür ki, xx xxxx 2020-ci il tarixdə V.Əmralıyevin evində keçirilmiş bu axtarış zamanı qanunvericiliyin tələblərinə formal olaraq riayyət edilsə də, çoxsaylı sakinləri olan axtarış və götürmənin aparıldığı evin heç bir sakini bu istintaq hərəkətinə bilavasitə cəlb edilməmiş, axtarış gedişatında bir sıra məkanlar o cümlədən narkotik vasitələrin sonradan aşkar edildiyi tikili – ev tam nəzarətsiz və videoçəkilişin əhatə etdiyi diapazondan kənarda qalmış, bu zaman polis əməkdaşları həmin zonalarda azad hərəkət etmək imkanına malik olmuşdur.